"መስቀል ካብ ፀልማት ናብ ብርሃን ዝወፃእናሉ፤ ካብ ማእሰርቲ ዲያብሎስ ዝተናገፍናሉ መድሕን እዩ" ይብል ድያቆን ሃብታሙ ፀጋይ። ድምር ትርጉም መስቀል ድማ ኣብ ኣርብዓተ ተመዲቦም ከምዝግለፁ የስተምህር። መግለጺ ስእሊ, ዲያቆን ሃብታሙ፡ ትርጉም መስቀል ኣብ ኣርባዕተ ይትንትኖ። መስቀል ፅንእነ (ፅንዓትና)፣ መስቀል በይዛነ (በይዛና)፣ መስቀል ሃይልነ(ሓይልና)፣ መስቀል መድሃኒት ነብስነ መድሓኒት ነብስና ዝብል ጥማርን ዘይፈላለን መልእኽቲ ከምዝሓዘ ድያቆን ሃብታሙ የረድእ። ኢየሱስ ዝተሰቐለሉ መስቀል ብዙሕ ተኣምር ይፍፅም ነይሩ። ኣይሁዳውያን ቀቢሮም ኣብ ልዕሊኡ ን 260 ዓማውቲ ጓሓፍ የፍስስሉ ከምዝነበሩ ኣስተምህሮ እቲ ድያቆን ይትንትን። "ቅድስቲ ኢለኒ ዳሜራ ኣንዲዳ እቲ ትኪ ንኣንፈት እቲ ዝተቐበረ መስቀል ተኺኹ ሓቢሩዋ፡ መስከረም 17 ኳዕታ ተጀሚሩ፤ መጋቢት 10 መስቀል ካብቲ ዝተቐበረሉ ስፍራ ወፂኡ፤ ነዚ ድማ ኣብ መላእ ዓለም ዘሎ ኣማኒ ኦርቶዶክስ ተዋህዶ ዓመታዊ ይዝክሮ" ክብል ድያቆን ሃብታሙ ፀጋይ ኣብ 2010 ኣከባብራ በዓል መስቀል ንቢቢሲ ተዛሪቡ ነይሩ። ደመራ ጮምዓ ራእሲ መንገሻ ስዩም ድልየት ህዝቢ ኣብ ግምት ኣእትዮም ፅርግያ ካብ ዝሃንፅሉ ካብ 1964 ዓ.ም ኣትሒዙ፡ መስቀል ኣብ ጎቦ ጮምዓ ከምዝኽበር ይግለፅ። ብሃፀይ ዘርኣያእቆብ ናብ ኢትዮጵያ ከምዝኣተወ ዝእመነሉ ግማደ-መስቀል ቅድሚ ናብ እምባ-ግሸን ማርያም ምድያቡ ኣብ እግሪ ጎቦ ጮምዓ ን45 መዓልታት ከምዝፀነሐ ሊቃውንቲ ቤተክርስትያን የዘንትዉ። ኣብቲ ዝፀነሐሉ እዋን ዓበይቲ እንደርታ መዓልታዊ ስብሕቲ እናሓረዱ፣ ጮማ እናቐለዉ፣ ከምዘድመቕዎ ይዝረብ። ብድሕሪኡ እቲ ከባቢ ጮምዓ ተባሂሉ ከምዝተሰየመ ይግለፅ። ምንጪ ስእሊ, DANIEL TIKABO ዘርኣያእቆብ ነቲ ግማደ-መስቀል ዓሪፍሉ ዝነበረ እግሪ ጮምዓ ድማ እንዳ መስቀል ኢሎም ስለዝፀወዕዎ ክሳብ ሎሚ ነቲ ስያመ ሒዙ ይርከብ። ኣብ ጎቦ ጮምዓ በዓል መስቀል ንምብዓል በብዓመቱ ብርክት ዝበለ ህዝቢ እዩ ዝርከብ። ዝሓለፈ ዓመት ኣብ ከተማ መቐለ ኣብ ጎቦ ጮምዓ መቐለ ዝተተኸለ 52 ሜትሮ ዝንውሓቱ 53 ቶን ክብደት ዘለዎ መስቀል ኣብታ ከተማ ንዝኽበር በዓል መስቀል ፍሉይ ግርማ እዩ ሂብዎም። 38 ሜትሮ ቁመት ዘለዎ ሽግ ዓድግራት በዓል መስቀል ኣብ ዓድግራት ዓመታዊ ብድሙቕ እዩ ዝኽበር። ሎሚ ዓመት ድማ፡ ተወሳኺ ድምቀት ክፈጥር እዩ ዝበልዎ 38 ሜትሮ ንውሓት ዘለዎ ሽግ ከምዝሰርሑ ሓደ ካብ ኣወሃሀድቲ ናይቲ ስነ-ስርዓት፡ መምህር ሓጎስ ገብረማርያም ይዛረብ። 'ሽግ ሰላምን ሕውነትን' ዝብል ስም ድማ ኣጠሚቖምዎ። መምህር ሓጎስ ምኽንያት ናይዚ ስያመ ክገልፅ እንከሎ፡ መግለፂ ናይቲ "ኣብ ፅባሕ ሰላም ኢትዮ ኤርትራ ዝኽበር ዘሎ በዓል" ምዃኑ ንቢቢሲ ተዛሪቡ። ምንጪ ስእሊ, DEHAY AGAME እዚ ሽግ ተሰሪሑ ክሳብ ዝውዳእ ክልተ ወርሕን ክልተ ሰሙንን ወሲዱ። "ዝደረቐ ዕንፀይቲ ካብ በረኻ ተኣርዩ ብልሕፂ ክሳብ ዝእሰር እዩ መዓልቲ ወሲዱ" ይብል ኣብ ዩንቨርሲቲ ዓዲግራት መምህር መፅናዕትታት ማሕበረሰብ ሓጎስ ገብረማርያም። ዓዲ ግራት፡ ቅድም ክብል'ውን ኣብ ጎቦ ቃንዳዕሮ ኣስታት 18 ሜትሮ ንውሓትን 8 ቶን ክብደትን ዘለዎ ናይ ሓፂን መስቀል ብምትካል ኣቓልቦ ስሒባ ነይራ እያ። ምንጪ ስእሊ, DEHAY AGAME ብብርኪ ክልል ኣብ ከተማ ዓድግራት ይኽበር ኣብ ዘሎ በዓል መስቀል እውን ብርክት ዝበሉ ኣጋይሽ፣ መራሕቲ ሃይማኖት፣ ሰበ-መዚን ተረኺቦም እዮም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
